62. ΑΠΟΦΑΣΙΣ ΥΠΟΥΡΓΟΥ ΣΥΓΚΟΙΝΩΝΙΩΝ Αριθ. Δ-20668/2761/71 της 13/19 Μαΐου  1971 (ΦΕΚ Β' 368) Περί των όρων και περιορισμών κυκλοφορίας Επιβατηγών Αυτοκινήτων Δ.Χ. Έχοντες υπ' όψιν: 1.Τας διατάξεις του άρθρ. 9 του Ν.Δ. 701/70 «περί ενεργουμένων δια κατηγοριών τινών αυτοκινήτων μεταφορών και επιβαλλομένων διοικητικών κυρώσεων εις κατόχους και οδηγούς αυτών». 2.Την ανάγκην εξασφαλίσεως καλλιτέρας εξυπηρετήσεως του επιβατικού κοινού του διακινουμένου δι' επιβατηγών αυτοκινήτων δημοσίας χρήσεως, αποφασίζομεν: Καθορίζομεν τα κάτωθι, αφορώντα εις τα μετά ή άνευ μετρητού επιβατηγά αυτοκίνητα δημοσίας χρήσεως. 1.α.Απαγορεύεται η μεταξύ των οδηγών εκάστου των περί ων πρόκειται αυτοκινήτων των κυκλοφορούντων εις τας περιοχάς Πρωτευούσης και Θεσσαλονίκης αλλαγή φυλακής (βάρδιας) κατά τας ώρας της κυκλοφοριακής αιχμής και συγκεκριμένως: 1)Κατά την θερινήν περίοδον από ώραν 6,30' έως 8,13 έως 14,30' και 18 έως 20,30'. 2)Κατά την χειμερινήν περίοδον από ώρας 7 έως 8.30', 13.30' έως 15 και 18 έως 20.30'. Αι ώραι αλλαγής βάρδιας, μεταξύ των οδηγών των επιβατηγών αυτοκινήτων Δ.Χ. των κυκλοφορούντων εις την περιοχήν τέως Δ/σεως Πρωτευούσης ετροποποιήθησαν δια της υπ' αριθ. Δ.39504/4823/1972 αποφ. Υπ. Ναυτ. Μεταφ. κλπ. (κατωτ. αριθ. 71). β.Κατά την οδήγησιν των εν λόγω αυτοκινήτων προς τον τόπον εις ον μέλλει να λάβη χώραν η αλλαγή φυλακής, η επί της οροφής τούτου φωτεινή επιγραφή «ΤΑΞΙ» θα καλύπτεται δια του, υπό σχετικής διατάξεως της παρ. 6 της υπ' αριθ. Δ.117200/70 κανονιστικής αποφάσεως ημών, προβλεπομένου δερματίνου ή πλαστικού προκατασκευασμένου καλύμματος, σχήματος αναλόγου προς το τοιούτον της φωτεινής επιγραφής, η δε πινακίς (σημαία) με την ένδειξιν «ΕΛΕΥΘΕΡΟΝ» θα είναι εν πτώσει. Το κάλλυμα τούτο θα είναι χρώματος μέλανος δι' άπαντα τα εν τη χώρα κυκλοφορούντα επιβατηγά αυτοκίνητα δημοσίας χρήσεως (ΤΑΞΙ και ΑΓΟΡΑΙΑ), τροποποιουμένης ως προς το σημείον τούτο της προαναφερθείσης διατάξεως δι' ης προεβλέπετο χρώμα καλύμματος όμοιον προς το της οροφής του οχήματος. Σελ. 226,58(β) Τεύχος Ι-53 Σελ. 34 2.Τα επιβατηγά αυτοκίνητα δημοσίας χρήσεως τα κυκλοφορούντα καθ' άπασαν την Χώραν δέον όπως εφοδιασθούν έκαστον δια δύο ομοίων σημάτων εκ πλαστικής ύλης, ερυθρού χρώματος, σχήματος ισοπλεύρου τριγώνου με μήκος πλευράς 15 εκ. και πλάτος πλευράς 3 εκ. άτινα, εις περίπτωσιν μηχανικής ή άλλης βλάβης του οχήματος και μόνον, θα τοποθετώνται καταλλήλως (δια βεντούζας) το μεν εν επί της εξωτερικής πλευράς του ανεμοθώρακος του αυτοκινήτου και εις το δεξιόν άκρον αυτού, το δ' έτερον επί της εξωτερικής πλευράς του οπισθίου υαλοπίνακος και εις το αριστερόν άκρον αυτού. 3.Εις τας ανωτέρω, εν παρ. 1 και 2 της παρούσης, περιπτώσεις ήτοι, οδηγήσεως των οχημάτων δι' αλλαγήν φυλακής ή μηχανικής βλάβης τούτων, οι οδηγούντες αυτά δεν υποχρεούνται εις εκμίσθωσιν των εν λόγω οχημάτων, εφ' όσον ούτοι έχουν προβή εις την κατά περίπτωσιν προβλεπομένην υπό των ως άνω παραγράφων ενέργειαν, και δια την καθοριζομένην αιτίαν. 4.Εν ουδεμιά περιπτώσει δι' ουδένα λόγον επιτρέπεται η, καθ' οιονδήποτε τρόπον, κάλυψις του ταξιμέτρου (δια τεμαχίου υφάσματος κλπ.) των μετά μετρητού κυκλοφορούντων επιβατηγών αυτοκινήτων δημοσίας χρήσεως. 5.Εις περίπτωσιν καθ' ην ήθελε διαπιστωθή χρήσις των, περί ων ανωτέρω, ερυθρών τριγωνικών σημάτων ως και του μέλανος καλύμματος της επί της οροφής των οχημάτων πινακίδος με την ένδειξιν «ΤΑΞΙ» ή «ΑΓΟΡΑΙΟΝ» άνευ συνδρομής των προϋποθέσεων υφ' ας και μόνον επιτρέπεται η χρησιμοποίησις αυτών, η παράβασις της διατάξεως της προηγουμένης παραγράφου, η πράξις θα χαρακτηρίζεται ως έργω αδικαιολόγητος άρνησις εκμισθώσεως του οχήματος, με συνέπειαν την επιβολήν των υπό της παρ. 2 του άρθρ. 1 του Ν.Δ. 701/70 προβλεπομένων κυρώσεων. 6.Εντός προθεσμίας 20 ημερών από της ενάρξεως ισχύος της παρούσης, δέον όπως έχουν εφοδιασθή άπαντα τα ανά την Χώραν κυκλοφορούντα επιβατηγά δημοσίας χρήσεως αυτοκίνητα (ΤΑΞΙ και ΑΓΟΡΑΙΑ) δια των υπό της παρούσης προβλεπομένων: α.Μέλανος καλύμματος, εις αντικατάστασιν του διαφόρου χρώματος χρησιμοποιουμένου τοιούτου προς κάλυψιν της επί της οροφής αυτών ενδεικτικής πινακίδος. β.Ερυθρών τριγωνικών σημάτων. 7.Μέχρι του κατά τ' ανωτέρω εφοδιασμού, εις τας προαναφερθείσας περιπτώσεις ήτοι, οδηγήσεως των οχημάτων δι' αλλαγήν φυλακής, ή μηχανικής βλάβης τούτων, θα γίνεται χρήσις του καλύμματος του προβλεπομένου υπό της δια της παρούσης τροποποιουμένης διατάξεως της υπ' αριθ. Δ. 117200/70 κανονιστικής αποφάσεως ημών. 8.Η ισχύς της παρούσης άρχεται από της δημοσιεύσεώς της δια της Εφημερίδος της Κυβερνήσεως. 1.Ε.γ.62 «Επιβατικά αυτοκίνητα (Δημόσιας και Ιδιωτικής Χρήσης)

[Source: greek_legal_code_raptarchis | Tokens: 4162]